Publication: Magyar Közlöny
Issue: MK-1998-39 (Year: 1998, Number: 39)
Era: 1990-2004
Section: A szakképesítés felsőoktatási tanulmányokba történő beszámítása a felsőoktatásról szóló 1993. évi LXXX. törvény
Paragraph Index: 354

1. A foglalkozás gyakorlása során előforduló feladatcsoportok, feladatok 1.1. Vállalkozói, munkajogi, szervezési és vezetési ismeretek alkalmazása — Önálló gazdálkodás, vállalkozás személyi, pénzügyi, tárgyi, piaci, kereskedelmi feltételeinek elemzése, megteremtése. — Egyéni vállalkozás esetén az adminisztrációs, pénzügyi teendők elvégzése. — Piackutatás, költségelemzés, gazdálkodás. — Kollektív szerződés ismerete és alkalmazása, az érdekképviseletekkel való kapcsolattartás. — A munkáltató és munkavállaló legfontosabb jogainak és kötelességeinek ismeretében szervezi és képviseli saját és beosztottjai munkáját. 1.2. Munka-, környezet- és tűzvédelmi, biztonságtechnikai előírások ismerete, betartása és alkalmazása — A munkahelyre vonatkozó általános előírások ismerete és betartása. — A munkahely megfelelő kialakítása, vonatkozó előírások betartása, megfelelő védőeszközök használata. — A saját és a környezetében dolgozók tűz- és balesetvédelmének biztosítása. — A munkahelyre vonatkozó általános és speciális környezetvédelmi előírások betartása. 1.3. Műszaki dokumentációk összeállítása és alkalmazása — Gépelemek, szerkezetek műszaki rajzainak készítése és elemzése. — Anyagszükséglet meghatározása. — A gépelemek, szerkezetek szerelési, javítási folyamatának megtervezése. — Számítógéppel támogatott szerkesztői programok (CAD) használata. — Technológiai dokumentációk (kezelési, szerelési, üzemeltetési, karbantartási utasítások, ütemtervek, mérési naplók) összeállítása, használata. — Technológiai adatok rögzítése, feldolgozása. — Műszaki jegyzőkönyvek készítése. 1.4. Az anyagok megválasztása, anyagvizsgálatok — A technológia és az anyagok tulajdonságainak ismeretében a szükséges gépelem, szerkezet, hűtő- és kenőanyag anyagminőségének meghatározása, kiválasztása. — Az anyagok és termékek tulajdonságainak megállapítása, laboratóriumi vizsgálatok elvégzése, mérési eredmények dokumentálása, minősítés. 1998/39. szám 1.5. Energetikai mérések — Műszerek, mérési eszközök és módszerek kiválasztása. — Villamos mennyiségek mérése egy- és háromfázisú alaprendszerben. — Nem villamos mennyiségek mérése. — Villamos hálózatok, berendezések érintésvédelmi mérései. — Irányítástechnikai és védelmi készülékek vizsgálata. — Laboratóriumi és ipari mérések tervezése, összeállítása, megvalósítása. 1.6. Munkafolyamatok megtervezése és előkészítése, a munka ellenőrzése, energiagazdálkodás — Szabványok és segédletek felhasználásával szerkezeti megoldás, technológia kiválasztása. — A technológiai paraméterek meghatározása, értékelése. — Az elvégzendő munkafolyamat elemzése, műveleti sorrend meghatározása. — Az alkalmazandó szerszámok, mérések, berendezések kiválasztása és előkészítése. — A munka ellenőrzése és értékelése. 1.7. Energetikai berendezések gyártása, üzembe helyezése, minőségbiztosítása, működtetése, műszaki állapotának felügyelete és karbantartása — A hatáskörébe tartozó berendezések, technológiák gyártása, üzembe helyezése, működtetése. — Az üzemfelügyelet ellátása. — Az állapot felügyelet és technológiai előírások alapján a karbantartások, javítások tervezése, elvégzése, minőségbiztosítás. 1.8. A korszerű folyamatirányítás eszközeinek kezelése és a számítógépes folyamatirányító programok alkalmazása — Az energetikai gyakorlatban alkalmazott irányítástechnikai elvek, eszközök ismerete. — Folyamatirányító rendszerek és programok kezelése és használata. 1.9. Távközlési eszközök, telemechanika üzemfelügyelete, az eszközök főbb paramétereinek, műszaki megoldásának ismerete. 1.10. Az ügyviteli számítástechnika használata.

Source: https://magyarkozlony.hu/hivatalos-lapok/8f9065f7a1bc5348eb733c667d97201b40bc7402/dokumentumok/81c5e4c242b1ce1311e62905af231f9805babcb4/letoltes